До

Общински съвет

гр.Крумовград




Д О К Л А Д Н А   З А П И С К А


От Себихан Керим Мехмед – Кмет на община Крумовград


Относно: Одобряване на временен безлихвен заем от собствените приходи за местни дейности на община Крумовград за 2026 година за разплащане на дейностите по проект „Повишаване готовността за предотвратяване и овладяване на бедствия, пожари и извънредни ситуации“

Дами и господа общински съветници,

Община Крумовград e партньор на Регионална дирекция „Пожарна безопасност и защита на населението“ - Кърджали по процедура чрез директно предоставяне на безвъзмездна финансова помощ BG05SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“ по програма „Развитие на човешките ресурси“ 2021-2027, съвместно с всички общини от област Кърджали.

Подписан е Административен договор за предоставяне на безвъзмездна финансова помощ. Срокът за изпълнение на проекта е от 01.04.2026 г. до 01.04.2028 г., като бюджета на проекта за община Крумовград е 11628,87 евро с ДДС.
В рамките на проекта ще бъде доставено специализирано оборудване и лични предпазни средства, необходими за реакция при предотвратяване и овладяване на бедствия, пожари и други извънредни ситуации. За нуждите на Община Крумовград е предвидено закупуването на следното оборудване:

• Противопожарен модул 400/500 л – 1 бр.;


• Помпа за мръсна вода – 1 бр.;

• Пожарогасителна раница – 7 бр.

Реализирането на посочената инициатива ще допринесе за подобряване на превенцията и ефективността на действията при възникване на кризисни ситуации на територията на общината. За изпълнение на дейностите по проекта е необходимо да се предостави временен безлихвен заем от бюджета на общината в размер до 11 630 евро за срок до възстановяването им от Управляващия орган.
 Във връзка с гореизложеното и на основание чл. 21, ал. 1, т. 6 и т. 10 от Закона за местното самоуправление и местната администрация  и чл.104, ал.1, т. 5 и ал. 4 от Закона за публичните финанси, предлагам Общински съвет - Крумовград да вземе следното





Р Е Ш Е Н И Е:

1. Одобрява отпускането на временен безлихвен заем от собствените приходи за местни дейности на община Крумовград за 2026 година за разплащане на дейностите по проект „Повишаване готовността за предотвратяване и овладяване на бедствия, пожари и извънредни ситуации“ в размер до 11 630 евро. 
2. Временният безлихвен заем да бъде възстановен по бюджетната сметка на общината след верифициране на разходите и възстановяването им от Управляващия орган.
3. Задължава кмета на общината да включи при разработването на бюджета на общината за 2026 година средствата по настоящето решение. 

Внесъл: ______/П/________

    /Себихан Мехмед/

Изготвил:_____/П/________


/В.Хаджиева/
Съгласувал:_____/П/_________


/В.Пехливанова/
